OpenLLM-France/wikimedia huggingface dataset:
# Pierre Villey

Pierre Louis Joseph Villey-Desmeserets, pe Pierre Villey, ganet d'ar 15 a viz Here 1879 e Caen hag aet da Anaon d'ar 24 a viz Here 1933 e Conches-en-Ouche, normalian, a oa ur c'helenner skol-veur gall. Kelenner e oa bet e skol-veur al lizhiri e Caen. Arbennikaet e oa dreist-holl war al lennegezh c'hall eus ar XVI$^{vet}$ kantved. Bez e oa ivez sekretour-meur ar gevredigezh Valentin Haüy.

## Marv

Marvet eo d'ar 24 a viz Here 1933, pa oa en tren express Caen-Pariz. Erruet e viaduc de Saint-Élier, nepell diouzh Conches-en-Ouche, lod eus ar wagonioù a oa en em zispartiet diouzh ar peurrest eus an tren. Ar re-se a oa kouezhet er stêr. Pierre Villey a zo marvet memes devezh en ospital Evreux d'an oad a 54 bloaz. 35 den ouzhpenn a oa marvet er gwallzarvoud.

## Oberennoù

* Les sources italiennes de la ‘Défense et illustration de la langue française’ de Joachim du Bellay (Paris 1908, 1969)
* L'influence de Montaigne sur les idées pédagogiques de Locke et de Rousseau, Paris 1911, New York 1971
* (Hrsg.) Les sources d'idées. XVIe siècle, Paris 1912
* Montaigne et François Bacon, Paris 1913, Genf 1973
* (Hrsg.) Pierre de Ronsard. Textes choisis et commentés, Paris 1914
* Les sources des ‘Essais’. Annotations et éclaircissements, Bordeaux 1920 (Bd. 4 der Montaigne-Ausgabe von Fortunat Strowski)
* Recherches sur la chronologie des oeuvres de Marot/Tableau chronologique des publications de Marot, Paris 1921, Genf 1973
* (Hrsg.) Les Essais de Michel de Montaigne. Nouvelle édition conforme au texte de l'exemplaire de Bordeaux, 3 Bde., Paris 1922-1923, 1930-1931, 1941, 1965, 1988, 1992, 1999, 2004
* Marot et Rabelais. Avec une table chronologique des oeuvres de Marot, Paris 1923, 1967
* Montaigne, Paris 1929, 1933, 1937
* Les "Essais" de Michel de Montaigne, Paris 1932, 1946
* (gant Grace Norton) Lexique de la langue des Essais de Montaigne et index des noms propres, Paris 1933, New York 1973, Hildesheim/New York 1981 (Bd. 5 der Montaigne-Ausgabe von Fortunat Strowski)
* Montaigne devant la postérité, Paris 1935

### Diwar-benn an dalled

* Le monde des aveugles. Essai de psychologie, Paris, 1914, 1922 (englisch: London 1922, 1930; tschechisch : Prag 1940; spanisch : Buenos Aires 1946)
* La pédagogie des aveugles, Paris 1922 (spanisch: Madrid 1924 ; tschechisch: Prag 1939)
* L'aveugle dans le monde des voyants. Essai de sociologie, Paris 1927
* Maurice de La Sizeranne, aveugle et bienfaiteur des aveugles, Paris 1932
# Pierre Talmont

Pierre Talmont a zo ur c'hoarier mell-droad breizhat ganet d'an 2 a viz Ebrel 1977 e Gwened. C'hoari a ra evel difenner er Gwened OK ha dibabet eo bet peder gwech gant skipailh Breizh abaoe 2008.

## Kluboù

* betek 1998. GSI Pontivy
* 1998-2000. Gwened OK
* 2000-2003. Stad Brest
* 2003-2004. Gap FC
* 2004-2006. Aviron Bayonnais FC
* 2006-2009. Gwened OK
* 2009-2013. Stade Lavallois
* 2003-2014. Poiré-sur-Vie Football
* 2014-2015. Gwened OK

## Skipailh Breizh

| Bloavezh | Eneber | Mun |
| 2008 | Republik Kongo | 45 |
| 2010 | Korsika | 90 |
| 2010 | Togo | 90 |
| 2013 | Mali | 45 |
# Pierre Valdo

Pierre Valdo pe Waldo, Valdes, Vaudès, Waldes (c. 1140 – c. 1205), a oa e penn un emsav relijiel kristen er Grennamzer.

## Gwelet ivez

* Iliz Valdo
# Mahomed Guadix

Abu Hadjad, anvet ivez Mahomed Guadix, marvet e 1392, a oa roue Granada er XIV$^{vet}$ kantved. Ren a reas war-lerc'h Mahomed el Viejo, a renas e-pad trizek vloaz.
Mignon e oa d'al labour-douar ha d'an arzoù. Sevel a reas monumantoù en kêrioù Granada ha Guadix. Mignon ivez e oa d'ar roue Juan Iañ Kastilha. Kontet eo da vezañ bet ar furañ eus rouaned Al Andalus.
# Mahfoud Oussedik

Mahfoud Oussedik, bet ganet e 1992 en Aljeria, zo ur meurc'hoarier echedoù aljerian.
Mestr FIDE eo abaoe 2013.
2 314 edo e renk Elo e miz Du 2016.
Kemer a reas perzh en Olimpiadoù e 2010, e 2012 hag e 2016 e skipailh Aljeria.

## Liammoù diavaez

* E fichenn FIDE
* E c'hoari e Chess Games
# Mahilioŭ

Mahilioŭ (treuzlizherennadur ofisiel), Магілёў (distaget:) e belaruseg, Могилёв, Mogilev e ruseg (distaget:), מאָלעוו, Molew e yideg, Mohylew e poloneg, a zo ur gêr eus reter Belarus. 360 918 a annezidi a oa o chom enni e 2011. Pennlec'h Voblast Mahilioŭ eo.

## Istor

Diazezet e voe ar gêr e 1267. Un darn eus Dugelezh Veur Lituania e voe eus ar XIV$^{vet}$ kantved betek Unvaniezh Lublin ha krouidigezh Kenglad Polonia-Lituania. Neuze e voe roet da gurunenn Polonia gant an anv Mohylew pe Mogilew. Ur greizenn genwerzhel e oa war an hent a liamm su hag norzh Europa. E 1577 ez eas d'ur geoded frank goude kentañ disrannadur Polonia hage voe staget ouzh Rusia hag a lakaas anezhi da gêr-benn guberniya Mogilev. Etre 1915 ha 1917 e voe lojeiz-jeneral al lu rusian. Derc'hel e voe gant an arme alaman e 1918 ha neuze roet da Republik Pobl Belarus. E 1919 ec'h aloubas al Lu ruz anezhi hag e-barzh Republik Soviedel Bielorusia e voe lakaet. Etre 1941 ha 1944 e voe dalc'het gant an Alamagn nazi.
D'un darn eus Belarus ez eas e 1991.

## Armerzh

Unan eus kreizennoù greantel hag armerzhel pennañ eo Mahilioŭ. Goude an Eil brezel bed e voe savet un deuzerezh-dir vras enni. Ur porzh-stêr pouezus war an Dniapro eo.

## Tud dibar

* Leonid Isaakovich Mandelshtam, fizikour
* Issai Schur, jedoniour
* Modest Altschuler, penn-orkestr
* Kerent kozh Wayne Gretzky
* Otto Schmidt, skiantour, jedoniour, steredoniour ha den-stad
* Matest M. Agrest, jedoniour ha tudoniour
* Mikałaj Sudziłoŭski, dispac'hour ha skiantour
* Lev Polugaevski, mestrc'hoarier ha skrivagner echedoù belarus ha soviedat, bet ganet e Mahilioŭ.
* David Pinski, aozour yiddichek

## Kevreet gant
### Gevelliñ

* Kragujevac, Serbia
* Gabrovo, Bulgaria

## Liammoù diavaez

a vo kavet e Wikimedia Commons.
* Coat of Arms
* Mogilev war Wkimapia
* luc'hskeudennoù on Radzima.org
* Kuzul-kêr
* Skeudennoù istorelMogilev
* Un holloueziadur yuzevek a-zivout (Mohilev)
# Mahmut II

Mahmut II, ganet d'an 20 a viz Gouere 1785, a voe 30vet sultan an impalaeriezh otoman.
Mab e oa da Abdülhamit I ha hanter-vreur Mustafa IV.
Ren a reas eus 1808 betek 1839.

## Ren

Lakaet e voe Mahmut II war an tron d'an 28 a viz Gouere 1808 gant Alemdar Mustafa Pacha en doa skarzhet Mustafa IV.
E 1827 e savas ar skol medisinerezh kentañ e Istanbul.
Nevesaat a reas an arme ha kas ar yenitcheried da get e 1826.
Emsavadegoù a grogas e Gres e 1821 ha da heul emgann Navarin e miz Here 1827 ma voe distrujet al lestraz otoman gant Bro-Saoz, Bro-C'hall ha Rusia, e tistagas Gres diouzh an impalaeriezh e 1832.
Mervel a reas gant an dorzhellegezh d'an 2 a viz Gouere 1839
| En e raok: Mustafa IV | Sultaned an Impalaeriezh Otoman 1808 – 1839 | War e lerc'h: Abdülmecit I |
# Mahmut Iañ

Mahmut I, ganet d'an 2 a viz Eost 1696, a voe ur sultan en impalaeriezh otoman.
Mab e oa da vMustafa II ha niz ar sultan en e raok Ahmet III.
Ren a reas eus 1730 betek 1754.
Brezelioù ouzh Aostria, Rusia hag Iran a voe e-pad e ren.
Kenderc'hel a reas gant reformoù politikerezh diabarzh kroget gant e eontr e-pad marevezh an tulipez (1718-1730).
Mahmut I a varvas war e varc'h pa zistroe eus ar voskeenn evit pedenn ar gwener d'an 13 a viz Kerzu 1754. E vreur Osman a renas war e lerc'h.
| En e raok: Ahmet III | Sultaned an Impalaeriezh Otoman 1730 – 1754 | War e lerc'h: Osman III |
# Mahora (Albacete)

Mahora zo ur gumun e Spagn, e Proviñs Albacete, e Kumuniezh emren Kastilha-La Mancha. 1430 a dud a oa enni o chom e 2022.
Div stêr a dremen drezi : ar Júcar, hag ar Valdemembra a ya da hesk e-kerzh an hañv.
# Mahunyes

Ur gêriadenn eus Kernev-Veur eo Mahunyes (LFE: [ma'hynjɛs], Menheniot e saozneg) e rannbarzh Karadon, eno 1 655 a dud o chom e 2011.
# Mahmoud Ahmadinejad

Mahmoud Ahmadinejad (Perseg: محمود احمدی‌نژاد‎), ganet Mahmoud Sabbaghian (Perseg: صباغیان‎) d'an 28 a viz Here 1956, zo ur politikour iranian a oa bet 6vet prezidant Republik Iran etre 2005 ha 2013. Bez e voe ivez penn politikel an E'telāf-e Ābādgarān-e Īrān-e Eslāmī, un unvaniezh strolladoù politikel mirour eus Iran. Erlerc'hiet e voe gant Hasan Rohani.
# Maria Anna von Pfalz-Sulzbach

Maria Anna Josepha Charlotte Amalie von Pfalz-Sulzbach (22 a viz Mezheven 1722 en Schwetzingen - 25 a viz Ebrel 1790 en München) a oa kontez Pfalz-Sulzbach ha dre he dimeziñ Priñsez a Vavaria.
Merc'h e oa da Joseph Karl von Pfalz-Sulzbach (1694-1729) ha da Elisabeth von Pfalz-Neuburg (1693-1728). He mamm a oa merc'h da gKarl III Philipp, Kont Neuburg, ha d'e bried kentañ, ar briñsez lituanian Ludwika Karolina Radziwiłł.

## Dimeziñ ha bugale

Dimeziñ a reas e miz Genver 1742 en Mannheim da Clemens Franz de Paula von Bayern (1722-1770).

## Lennegezh

Diwar buhez Maria Anna ez eus bet skrivet ur romant, Die Dame mit dem Samtvisier, gant ar skrivagner alaman Horst Wolfram Geißler e 1931.
# Maria Anna von der Pfalz

Maria Anna von der Pfalz zo anv meur a briñsez :
* Maria Anna von der Pfalz-Neuburg (1667–1740), eil pried Carlos II, roue Spagn, roue Naplez, roue Sikilia, ha roue Sardigna,
* Maria Anna von der Pfalz (1693–1751), pried Ferdinand Maria Innozenz von Bayern
* Maria Anna von Pfalz-Sulzbach (1722–1790), Kontez Sulzbach, Priñsez Bavaria
* Maria Anna von Pfalz-Zweibrücken-Birkenfeld-Bischweiler
* Maria Anna von der Pfalz-Neuburg
* Maria Anna von Pfalz-Sulzbach (1722-1790)

## Pennad kar

* Anna Maria von Pfalz-Neuburg (1575–1643), Kontez Neuburg, Dugez Sachsen-Weimar
# Maria Anna von der Pfalz-Neuburg

Maria Anna von der Pfalz-Neuburg (1667-1740) a oa ur briñsez alaman hag eil pried Carlos II, roue Spagn .
Daouzekvet bugel an Dilenner Philipp Wilhelm von der Pfalz e oa. He mamm e oa Elisabeth Amalie von Hessen-Darmstadt. Savet e voe gant he c'hoarezed e kastell Neuburg en Alamagn. Koant e oa, hogen rok ivez.
En 1689, pa varvas pried kentañ ar roue Carlos II, Marie Louise d'Orléans, e rankas e vinistred hastañ kavout ur wreg nevez dezhañ. Dibabet e voe Maria Anna von der Pfalz-Neuburg e-touez meur a hini all dre an abeg ma oa frouezhus maouezed he ziegezh: 17 bugel he doa bet he mamm. Ouzh penn e oa c'hoar da Eleonore Magdalene von der Pfalz, pried an Impalaer santel Leopold Iañ, ha mat e kaved kreñvaat al liammoù gant skourr aostrian an Tiegezh Habsburg.

## Intañvez

Mervel a reas he fried d'ar 1añ a viz Du 1700 e Madrid. Goulennet en doa en e destamant ma vije roet ul leve dereat d'e wreg bep bloaz, ha ma vije doujañs outi a-berzh ar roue nevez. Daoust da se e c'hourc'hemennas Felipe V da Maria Anna kuitaat Madrid a-raok ma lakfe-eñ troad er gêr-benn.
Kuitaat Madrid a rankas Maria Anna ober, ha mont da chom da gêr Toledo, ma vevas en Alcazar kozh er baourentez. Meur a lizher a skrivas d'he ziegezh, en Alamagn, da c'houlenn skoazell.
E deroù 1701 e skrivas he breur Johann Wilhelm von der Pfalz, Dilenner Pfalz, d'an Impalaerez Eleonore da c'houlenn diganti skoazellañ o c'hoar. Daoust da se e chomas en Alcazar ma voe diaes he stad.
E fin ar bloaz 1704 e skrivas d'he mamm da glemm ne veze ket roet he leve dezhi, pe an drederenn hepken, ma n'halle ket goprañ servijerien, na prenañ boued zoken, hag he devoa aon da vout dilezet gant an holl.
Daou vloaz goude, e 1706, e tegouezhas un arme impalaerel e kêr Toledo, hag en he fenn he niz arc'hdug, Karl Aostria. Ha laouen Maria Anna ouzh e zegemer evel-just, nemet droug bras a savas er roue Felipe V a harluas anezhi un toullad bloavezhioù diwezhatoc'h. Mont a reas da Baiona ma voe o chom tost da 20 vloaz, er rue Montaut, ankouaet gant an holl. En 1721, Saint Simon, kannad dreistordinal, war e hent da Vadrid, a roas dezhi lizhiri a-berzh Loeiz XV hag ar Rejant Fulup, dug Orléans, hag a skrivas en hec'h eñvorennoù pegen paour e oa kouezhet an drederannourez.

## War he c'hiz

En 1739, e oa kozh ha klañv hag aotreet e voe da zistreiñ da Spagn. Mont a reas da chom da Balez an Infant, e Guadalajara, hag eno e varvas. Beziet e voe e Manati an Escorial.
* ↑ Édouard Ducéré, Histoire topographique et anecdotique des rues de Bayonne, tome 1, Bayonne, 1887-1889 (réimpression Marseille, 1978), pages 134 et 136.
# Maria Annunziata Aostria

Maria Annunziata Aostria, en alamaneg Maria Annunziata von Österreich, pe Maria Annunziata Adelheid Theresia Michaela Karoline Luise Pia Ignatia (1876 en Reichenau - 1961 en Vaduz) a oa ur briñsez aostrian aet da leanez.
Merc'h e oa da Karl Ludwig Aostria, arc'hdug Aostria, ha d'e bried Maria Teresa Portugal (pe Maria Teresa Bragança). Nizez e oa d'an impalaer Franz Joseph Iañ.
E 1902 e voe kaoz ur pennadig a zimeziñ anezhi d'ar priñs Siegfried von Bayern, mab d'an dug Masimilian Emanuel von Bayern, ur breur yaouankoc'h d'an impalaerez Sissi. N'eas ket pelloc'h an afer abalamour ma seblante spered ar priñs yaouank bezañ distabil.

## Levrlennadur

* (de) Norbert Nemec, Erzherzogin Maria Annunziata (1876-1961). Die unbekannte Nichte des Kaisers Franz Joseph I, Böhlau, 2010 (ISBN 3205784561)
# Maria Anna von Sachsen

Maria Anna von Sachsen zo bet anv meur a briñsez:
* Maria Anna von Sachsen (1728–1797), merc'h da August III, Roue Pologn ha Sachsen; dimezet da Masimilian III, Dilenner Bavaria.
* Maria Anna von Sachsen (1799–1832), merc'h da Maximilian von Sachsen, dimezet da Leopoldo II Toskana.
* Maria Anna von Sachsen-Altenburg (1864–1918), priñsez Schaumburg-Lippe
* Maria Anna von Sachsen (1728–1797)
* Maria Anna von Sachsen (1799–1832)
* Marie Anna von Sachsen-Altenburg

## Pennadoù kar

* Anna Maria von Sachsen
* Maria Anna
* Sachsen
# Maria Anna von Sachsen (1728–1797)

Maria Anna Sophie Sabina Angela Franziska Xaveria (1728 en Dresden - 1797 en München) a oa priñsez-dilennourez Bavaria.
Ganet e oa e Dresden, ha merc'h e oa da Aogust III, roue Pologn ha Sachsen ha da Maria Josepha von Österreich (1699–1757).
Dimezet e oa da Masimilian III, Dilenner Bavaria.
# Maria Anna von Sachsen (1799–1832)

Marie Anna Carolina Josepha Vincentia Xaveria Nepomucena Franziska de Paula Franziska de Chantal Johanna Antonia Elisabeth Cunigunde Gertrud Leopoldina ( 1799 -1832) a oa ur briñsez eus Sachsen deuet da vout dugez-veur Toskana
Merc'h e oa da Masimilian von Sachsen (1759–1838)

## Dimeziñ ha bugale

Dimezet e oa da Leopoldo II Toskana. Teir merc'h o doe:
* Carolina Augusta, ganet e Firenze e 1822, marvet dibried e 1841.
* Augusta Ferdinanda, ganet e Firenze e 1825, marvet e München e 1864; dimezet e voe da Leopold Bavaria ha pevar bugel o doe;
* Maria Massimiliana, ganet e Firenze e 1827 marvet e 1834, da 7 vloaz.

## Goude he marv

Addimeziñ a reas he fried .
# Maria Anna von Bayern (1805-1877)

Maria Bavaria, pe Maria Anna von Bayern (München, 27 a viz Genver 1805-Wachwitz, 13 a viz Gwengolo 1877) a oa un dugez eus Bavaria, deuet da vout rouanez Sachsen dre he dimeziñ.
Merc'h e oa da Masimilian Iañ Jozeb, roue Bavaria ha d'e eil pried Karoline von Baden. C'hoar gevell e oa da Sophie Friederike von Bayern, a oa dimezet da Franz Karl von Österreich, hag a voe mamm Franz Joseph Iañ (1830–1916), impalaer Aostria.

## Rouanez

En 1833, da eizh vloaz warn-ugent, e timezas Maria Anna da Friedrich August II, roue Sachsen, hag e eil pried e voe, rak intañv e oa abaoe marv e bried kentañ Maria Karoline Ferdinande Theresia Josephine Demetria Habsburg-Loren.
He c'hoar henañ, Amalie a oa dimezet en 1822 da vreur yaouañ ar roue, Johann, he devoa bazhvalanet evito. Bugel ebet n'o doe.
En 1854 e varvas ar roue Friedrich August II en ur gwallzarvoud er menezioù. Johan a deuas da vout ar roue Johann Iañ, hag Amelie a voe rouanez e-lec'h he c'hoar vihan.
An div c'hoar a varvas en 1877.

## Pennadoù kar

* Frédéric de Deux-Ponts-Birkenfeld
* Françoise de Soulzbach
# Maria Annunziata

Maria Annunziata zo un anv-badez italianek kevrennek, savet diwar unan eus anvioù ar Werc'hez Vari.
* Maria Annunziata Carolina Buonaparte (1782-1839)
* Maria Annunziata di Borbone-Due Sicilie (1843-1871)
* Maria Annunziata von Österreich (1876-1961)
# Peñarroya

Peñarroya zo un anv-lec'h spagnolek.

## Lec'hioù
### kumunioù

* Peñarroya de Tastavins, kumun e proviñs Teruel
* Peñarroya-Pueblonuevo, kumun e proviñs Córdoba (Spagn)

### menez

* Pico de Peñarroya, e proviñs Teruel.

### kestell

* Kastell Peñarroya, en Argamasilla de Alba, e proviñs Ciudad Real.
* Kastell Peñarroya, pe Sumacárcer, en proviñs València.
Un anv-tiegezh eo ivez.
# Peñarroya-Pueblonuevo

Peñarroya-Pueblonuevo zo ur gumun eus proviñs Córdoba, en Andalouzia, e Spagn.
# Peñas de San Pedro

Peñas de San Pedro zo ur gumun e Spagn, e Proviñs Albacete, e Kumuniezh emren Kastilha-La Mancha.
# Peñascosa

Peñascosa zo ur gumun e Spagn, e Proviñs Albacete, e Kumuniezh emren Kastilha-La Mancha.

### Poblañs

421 a dud zo o chom enni.
# Pfalz

Pfalz, pe Kurpfalz en alamaneg (Palatinat e galleg), a oa ur stad istorel en Alamagn, en daou du d'ar Roen. Unan eus seizh koshañ stad-dilennerien an Impalaeriezh Santel Roman German e oa, hag ur Priñs-Dilenner, Dilenner Pfalz, en he fenn.
En em astenn a rae ar vro e douaroù a zo hiziv e stadoù Baden-Württemberg, Rheinland-Pfalz hag ivez en Elzas. Heidelberg e oa ar gêr-benn, ha Mannheim ha Frankenthal e oa ar c'hêrioù bras all.
* er c'hreisteiz dezhi e oa Loren hag Elzas,
* er c'hornôg hag en hanternoz e oa Trier, Mainz ha Liège
* en tu all d'ar Roen: Baden ha Württemberg.

## Istor

Ur gontelezh (anvet Pfalzgrafschaft bei Rhein) e oa bet a-raok dont da vout ur briñselezh-dilennerien (Kurpfalz). Kentañ dilenner an Impalaeriezh e oa ar c'hont palatin, hag e chomo zoken goude ma voe aet a-du gant ar brotestantiezh.Koulskoude pa roas harp d'an Dcheked emsavet e 1619 e kollas an enor-se a-hed ar Brezel Tregont Vloaz(etre 1623 ha 1648), goude emgannoù Praha ha Wimpfen, pa voe roet da Masimilian Iañ (1573-1651), dug Bavaria, penn skourr ludovigat an tiegezh Wittelsbach, penn katolik an armeoù impalaerel.
Freuz ha reuz a voe lakaet er vro gant armeoù ar roue Loeiz XIV:
* Freuzadeg Pfalz e 1674.
* Arigrap Pfalz e 1689.

## Tud

* Liselotte von der Pfalz

## Pennadoù kar

* Pfalz-Neuburg
* Pfalz-Zweibrücken
# Peñaranda de Duero

Peñaranda de Duero zo ur gumun e Spagn, e proviñs Burgos.
# Peñarandilla

Peñarandilla zo ur gumun e Spagn e proviñs Salamanca.
# Peñarroya de Tastavins

Peñarroya de Tastavins, pe Pena-roja e katalaneg, zo ur gumun e Spagn, e proviñs Teruel.
# Peñzez

Ar Peñzez zo ur stêr e Bro-Leon. Diflukañ a ra eus an douar e-harz Roc'h Tredudon, e Menez Are, e parrez Plouneour-Menez. Redek a ra da gentañ war-du ar c'huzh-heol, betek Logeginer-Sant-Tegoneg, ha da c'houde war-du an hanternoz e tremen dre Wimilio, Sant-Tegoneg, Gwiglann. E parrez Taole (etre Kastell-Paol ha Montroulez) e tro da aber, e Peñzez, ar gêriadennig a-anv ganti.

## Adstêr

Gwazh Koad Toulzac'h war e lez dehou.

## Kumunioù douret

* Plouneour-Menez (andon),
* Logeginer-Sant-Tegoneg,
* Gwimilio,
* Sant-Tegoneg,
* Gwiglann,
* Taole (genoù).

## Pont

* Karrbont ar Penzez, zo ur pont hent-houarn dreist ar stêr.
# Priz Femina Esae

Ar priz Femina Esae a voe krouet e 1999. Gantañ e vez loreet un arnodskrid bep bloaz.

## Loreidi

* 2011 : Laure Murat L'Homme qui se prenait pour Napoléon : Pour une histoire politique de la folie (Gallimard)
* 2010 : Jean-Didier Vincent Élisée Reclus : géographe, anarchiste, écologiste (Robert Laffont)
* 2009 : Michelle Perrot, Histoire de chambres
* 2008 : Denis Podalydès, Voix off
* 2007 : Gilles Lapouge, L'Encre du voyageur
* 2006 : Claude Arnaud, Qui dit je en nous ? : Une histoire subjective de l'identité
* 2005 : Thérèse Delpech, L'ensauvagement
* 2004 : Roger Kempf, L'indiscrétion des frères
* 2003 : Jean Hatzfeld, Une saison de machettes
* 2001 : Elvire de Brissac, Ô dix-neuvième !
* 1999 : Michel del Castillo, Colette, une certaine France

## Liammoù diabarzh

* Priz Femina
* Priz Femina Estrenvro
# Priz Franz Kafka

Priz Franz Kafka a zo ur priz lennegel etrebroadel bet ijinet da enoriñ ar skrivagner tchek Franz Kafka. Kinniget eo gant Kevredigezh Franz Kafka (tchekeg : Spolecnost Franze Kafky) ha kêr Praha. Roet e vez ar priz da zibenn miz Here e ti-kêr kozh Praha. Ar skrivagner loreet a resev $10 000, un diplom hag un delwennig arem. E-touez arouezioù-barn ar priz e kaver perzh denelour al levr, ar fed e sikourfe an doujañs a-zivout sevenadur, yezh ha relijion hag ar fed e vefe un testeni eus an amzer vremañ. N'eus liamm ebet etre ar priz-mañ hag an hini anvet Janet Heidiger Kafka Prize a vez roet gant skol-veur Rochester er Stadoù-Unanet.

## Loreidi

| Bloavezh | Loread | Bro |
| 2010 | Václav Havel | Republik Tchek |
| 2009 | Peter Handke | Aostria |
| 2008 | Arnošt Lustig | Republik Tchek |
| 2007 | Yves Bonnefoy | Bro-C'hall |
| 2006 | Haruki Murakami | Japan |
| 2005 | Harold Pinter | Rouantelezh Unanet |
| 2004 | Elfriede Jelinek | Aostria |
| 2003 | Péter Nádas | Hungaria |
| 2002 | Ivan Klíma | Republik Tchek |
| 2001 | Philip Roth | SUA |

## Notenn

* ↑ Priz Franz Kafka, Spolecnost Franze Kafky, www.franzkafka-soc.cz
# Priz Hans Christian Andersen

Ar Priz Hans Christian Andersen zo ur priz lennegel etrebroadel a vez roet bep daou vloaz, abaoe 1956, gant an International Board on Books for Young People (pe IBBY ). Lavaret e vez anezhañ eo ar priz Nobel al lennegezh bihan.
Anvet eo ar priz diwar ar skrivagner danek Hans Christian Andersen, hag ur vedalenn aour a vez roet d'al loreidi gant Rouanez Danmark, Margrethe II.
Daou briz zo e gwirionez:
* hini an oberourien
* ar skeudennaouerien

## Al loreidi

    1956 - Eleanor Farjeon (Rouantelezh-Unanet)
    1958 - Astrid Lindgren (Sveden)
    1960 - Erich Kästner (Alamagn)
    1962 - Meindert DeJong (SUA)
    1964 - René Guillot (Bro-C'hall)
    1966 - Tove Jansson (Finland)
    1968 - James Krüss (Alamagn), José Maria Sanchez-Silva (Spagn)
    1970 - Gianni Rodari (Italia)
    1972 - Scott O'Dell (SUA)
    1974 - Maria Gripe (Sveden)
    1976 - Cecil Bødker (Danmark)
    1978 - Paula Fox (SUA)
    1980 - Bohumil Říha (Tchekoslovakia)
    1982 - Lygia Bojunga Nunes (Brazil)
    1984 - Christine Nöstlinger (Aostria)
    1986 - Patricia Wrightson (Aostralia)
    1988 - Annie M.G. Schmidt (Izelvroioù)
    1990 - Tormod Haugen (Norvegia)
    1992 - Virginia Hamilton (USA)
    1994 - Michio Mado (Japan)
    1996 - Uri Orlev (Israel)
    1998 - Katherine Paterson (USA)
    2000 - Ana Maria Machado (Brazil)
    2002 - Aidan Chambers (Rouantelezh-Unanet)
    2004 - Martin Waddell (Iwerzhon)
    2006 - Margaret Mahy (Zeland-Nevez)
    2008 - Jürg Schubiger (Suis)
    2010 - David Almond (Rouantelezh-Unanet)
    2012 - María Teresa Andruetto (Arc'hantina)
    2014 - Nahoko Uehashi (Japan)
    2016 - Cao Wenxuan (Republik Pobl Sina)
    2018 - Eiko Kadono (Japan)
    2020 - Jacqueline Woodson (USA)

### Skeudennaouiñ

Ur priz Hans Christian Andersen a vez roet ivez d'ar skeudennaouerien abaoe 1966.
    1966 - Alois Carigiet (Suis)
    1968 - Jiří Trnka (Tchkoslovakia)
    1970 - Maurice Sendak (SUA)
    1972 - Ib Spang Olsen (Danmark)
    1974 - Farshid Mesghali (Iran)
    1976 - Tatjana Mawrina (URSS)
    1978 - Svend Otto S. (Danmark)
    1980 - Suekichi Akaba (Japan)
    1982 - Zbigniew Rychlicki (Pologn)
    1984 - Mitsumasa Anno (Japan)
    1986 - Robert Ingpen (Aostralia)
    1988 - Dusan Kállay (Tchekoslovakia)
    1990 - Lisbeth Zwerger (Aostria)
    1992 - Kvĕta Pacovská (Tchekia)
    1994 - Jörg Müller (Suis)
    1996 - Klaus Ensikat (Alamagn)
    1998 - Tomi Ungerer (Bro-C'hall)
    2000 - Anthony Browne (Rouantelezh-Unanet)
    2002 - Quentin Blake (Rouantelezh-Unanet)
    2004 - Max Velthuijs (Izelvroioù)
    2006 - Wolf Erlbruch (Alamagn)
    2008 - Roberto Innocenti (Italia)
    2010 - Jutta Bauer (Alamagn)
    2012 - Peter Sís (Republik Tchek)
    2014 - Roger Mello (Brazil)
    2016 - Rotraut Susanne Berner (Alamagn)
    2018 - Igor Olyenikov (Rusia)
    2020 - Albertine Zullo (Suis)

## Pennadoù kar

* Priz kounaat Astrid Lindgren‎
* Priz Nobel

## Liammoù diavaez

* International Board on Books for Young People
* Hans Christian Andersen Award Exhibit, Northwestern University Library